สคบ.สังคายนาสัญญาเช่าซื้อรถทุกรูปแบบ
สคบ.เรียกผู้ประกอบการเช่าซื้อรถยนต์จักรยานยนต์ รื้อสัญญาไม่เป็นธรรม
20 มี.ค. 2555

สคบ.เรียกผู้ประกอบการเช่าซื้อรถยนต์จักรยานยนต์ รื้อสัญญาไม่เป็นธรรม 
นายไพโรจน์ คนึงทรัพย์ ผู้อำนวยการกองคุ้มครองผู้บริโภคด้านสัญญา สำนักงานคณะกรรมการคุ้มครองผู้บริโภค (สคบ.) เปิดเผยว่าในวันที่ 22 มี.ค.นี้ สคบ.ได้เชิญผู้ประกอบการเช่าซื้อรถยนต์และจักรยานยนต์ เพื่อประชุมการรับฟังความคิดเห็นเกี่ยวกับร่างประกาศคณะกรรมการว่าด้วยสัญญา เรื่องให้ธุรกิจให้เช่าซื้อรถยนต์และรถจักรยานยนต์เป็นธุรกิจที่ควบคุมสัญญา พ.ศ. ... ซึ่งเป็นการปรับปรุงใหม่หลังจากที่ประกาศใช้มาตั้งแต่ปี 2543 
สาระสำคัญจะให้มีข้อกำหนดเกี่ยวกับรายละเอียดที่เกี่ยวกับราคาที่เช่าซื้อ อัตราดอกเบี้ย การผ่อนชำระ ภาษีมูลค่าเพิ่ม การคิดคำนวณเงินค่าเช่าซื้อที่ต้องชำระ การแจ้งชื่อผู้ทำการขายรถยนต์หรือรถจักรยานยนต์ที่ให้เช่าซื้อแก่บุคคลอื่น วัน เวลาสถานที่ที่ทำการขาย ราคาที่ขายได้ การแจ้งมูลหนี้ส่วนที่ขาดอยู่ตามสัญญาเช่าซื้อ 
ทั้งนี้ เมื่อผู้เช่าซื้อได้ชำระเงินค่าเช่าซื้อครบถ้วนตามสัญญาแล้ว กรรมสิทธิ์ในรถยนต์หรือรถจักรยานยนต์ที่เช่าซื้อตกเป็นของผู้เช่าซื้อทันที และผู้ให้เช่าซื้อจะดำเนินการจดทะเบียนให้เป็นชื่อของผู้เช่าซื้อภายใน 30 วัน หากผู้ให้เช่าซื้อไม่ปฏิบัติต้องเสียเบี้ยปรับ ในอัตราเท่ากับอัตราเบี้ยปรับที่ผู้ให้เช่าซื้อกำหนดให้ผู้เช่าซื้อต้องชำระในกรณีผู้เช่าซื้อผิดนัดชำระค่าเช่าซื้อ 
นอกจากนี้ จะเปิดให้ผู้ให้เช่าซื้อมีสิทธิบอกเลิกสัญญาเช่าซื้อได้ ในกรณีผู้เช่าซื้อผิดนัดชำระค่าเช่าซื้อรายงวด 3 งวดติดๆ กัน และผู้ให้เช่าซื้อมีหนังสือบอกกล่าวผู้เช่าซื้อให้ใช้เงินรายงวดที่ค้างชำระนั้น ภายในเวลาอย่างน้อย 30 วันนับแต่วันที่ผู้เช่าซื้อได้รับหนังสือ ในกรณีจะผู้ให้เช่าซื้อจะนำรถยนต์หรือจักรยานยนต์ที่ให้เช่าซื้อ เพื่อนาออกขายให้แก่บุคคลอื่น ก่อนขายให้แก่บุคคลอื่น ผู้ให้เช่าซื้อต้องแจ้งล่วงหน้าให้ผู้เช่าซื้อและผู้ค้าประกัน ซึ่งหากได้ราคาเกินกว่ามูลหนี้ส่วนที่ขาดอยู่ตามสัญญาเช่าซื้อ ผู้ให้เช่าซื้อจะคืนเงินส่วนที่เกินนั้นให้แก่ผู้เช่าซื้อ แต่หากได้ราคาน้อยกว่ามูลหนี้ส่วนที่ขาดอยู่ตามสัญญาเช่าซื้อ ผู้เช่าซื้อจะรับผิดส่วนที่ขาดนั้น เฉพาะกรณีการขายโดยวิธีประมูลหรือขายทอดตลาดที่เหมาะสม 
สำหรับกรณีที่ผู้เช่าซื้อมีความประสงค์จะขอชาระเงินค่าเช่าซื้อทั้งหมดในคราวเดียว หรือปิดบัญชีค่าเช่าซื้อ ผู้ให้เช่าซื้อจะต้องให้ส่วนลดแก่ผู้เช่าซื้อในอัตราไม่น้อยกว่า50%ของดอกเบี้ยเช่าซื้อที่ยังไม่ถึงกำหนดชำระ